खबरें फटाफट
रावणा राजपूत का महासम्मेलन संपन्न
बाड़मेर| अखिलभारतीय रावणा राजपूत महासम्मेलन एवं प्रतिभावान छात्र-छात्राओें का सम्मान समारोह सूरत में संपन्न हुआ। नगर प्रवक्ता तनेराजसिंह गहलोत ने बताया कि महासम्मेलन में बाड़मेर शहर से नगर अध्यक्ष अमोलखसिंह दइया, नगर महामंत्री हरीसिंह राठौड़, उपाध्यक्ष डाॅ गोरधनसिंह जहरीला, खेलमंत्री बाबूसिंह चौहान गए। महासम्मेलन में समाज के लोगों ने बेटी बचाओ अभियान, बालिका शिक्षा का बढ़ावा, ओबीसी वर्गीकरण, नशा मुक्ति, सामाजिक स्तर पर संगठन मजबूत करने पर विचार-विमर्श किया।
जांभाणीक्रिकेट प्रतियोगिता शुरू
धोरीमन्ना|निकटवर्तीग्राम पंचायत सोनड़ी के राआउमावि, सोनड़ी खेलकूद मैदान में चार दिवसीय जांभाणी क्रिकेट प्रतियोगिता का शुभारंभ हुआ। आयोजन सचिव अशोक कुमार बोला ने बताया कि प्रतियोगिता में 25 टीमें भाग ले रही हैं। शुभारंभ पर मुख्य अतिथि सोनड़ी के पूर्व सरपंच पेमाराम मांजू ने कहा कि खिलाड़ी अपनी प्रतिभा का दमखम अनुशासन में रहकर दिखाना चाहिए। कार्यक्रम की अध्यक्षता करते हुए नारायणराम गोदारा ने कहा कि ग्रामीण हमेशा ऐसे आयोजन में मदद करेंगे। भाकिसं के अध्यक्ष हरिराम मांजू ने कहा कि छात्र जीवन में खेल से शारीरिक विकास होता है। सेवानिवृत शिक्षक गंगाराम सियाग ने भी विचार रखें।
जिलाप्रभारी ने गांवों का किया दौरा
बाड़मेर| बसपाके जिला प्रभारी चैनाराम मेघवाल ने सोमवार को प्रदेश महासचिव प्रेम बारुपाल के निर्देशानुसार शिव, नागड़दा, मौखाब, भियाड़, कानासर, उण्डू का दौरा किया। इस दौरान एससी, एसटी के लोगों ने बताया कि भाजपा के शासन में उन पर अत्याचार की घटनाएं बढ़ी हैं। लोग न्याय के लिए भटक रहे हैं। जनवरी में बसपा का तहसील स्तर पर सम्मेलन होगा।
अधूरेटांकों को पूरा करने की मांग
बाड़मेर| ग्रामपंचायत डडाली राजस्व गांव सरेली की ढाणी के निवासी भीखाराम के नाम नरेगा के तहत टांका स्वीकृत हुआ। जुलाई में ग्राम पंचायत डडाली द्वारा इसका निर्माण भी शुरू कर दिया। इस बीच खेत का स्टे लग गया था, एसडीएम गुड़ामालानी ने 2 दिसंबर को टांका निर्माण की अनुमति दे दी। इसके बावजूद टांका निर्माण नहीं हो रहा है। भीखाराम ने बताया कि वह बीपीएल परिवार से है तथा उसके घर में पेयजल का अन्य स्रोत नहीं है। पूर्व में विकास अधिकारी पंचायत समिति सिणधरी को लिखित में प्रार्थना पत्र दिया। कलेक्टर को भी 17 दिसंबर को ज्ञापन दिया। लेकिन आज दिन तक कोई कार्यवाही नहीं हुई।
जांचशिविर से 289 मरीज लाभान्वित
बाड़मेर| केयर्नइंडिया, हेल्पेज इंडिया के सहयोग से आडेल ग्राम के राउमावि में निशुल्क स्वास्थ्य जांच शिविर का आयोजन हुआ। शिविर में विशेषज्ञ चिकित्सकों ने 289 मरीजों की स्वास्थ्य जांच कर निशुल्क दवाइयां वितरित की गई। शिविर में कुल 129 पुरुष 124 महिला एवं 36 बच्चों ने स्वास्थ्य जांच की। सामान्य रोग के 104 मरीज, स्त्री रोग के 31 मरीज, हड्डी रोग के 40 मरीज शिशु रोग के 29 मरीज, नेत्र रोग के 59 मरीज दंत रोग के 27 मरीजों ने जांच कराई।
kas_Deva bho_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva